CELEX: 62018CN0481
Language: fi
Date: 2018-07-23 00:00:00
Title: Asia C-481/18: Kanne 23.7.2018 – Euroopan komissio v. Italian tasavalta

17.9.2018   
            
            
               FI
            
            
               Euroopan unionin virallinen lehti
            
            
               C 328/29
            
         
      Kanne 23.7.2018 – Euroopan komissio v. Italian tasavalta
      (Asia C-481/18)
      (2018/C 328/38)
      Oikeudenkäyntikieli: italia
      
         Asianosaiset
      
      
         Kantaja: Euroopan komissio (asiamiehet: A. Szmytkowska, C. Sjödin)
      
         Vastaaja: Italian tasavalta
      
         Vaatimukset
      
      
                  —
               
               
                  Unionin tuomioistuimen on todettava, että Italian tasavalta ei ole noudattanut direktiivin 2006/17/EY muuttamisesta ihmiskudosten ja -solujen testausta koskevien tiettyjen teknisten vaatimusten osalta 26.11.2012 annetun direktiivin 2012/39/EU (1) 2 artiklan 1 kohdan mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja joka tapauksessa koska se ei ole ilmoittanut näistä toimenpiteistä komissiolle.
               
            
                  —
               
               
                  Italian tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Direktiivin 2012/39/EU 2 artiklan 1 kohdan mukaan jäsenvaltioiden oli saatettava mainitun direktiivin velvoitteiden noudattamiseksi niiden kansallisessa oikeusjärjestyksessä tarvittavat kansalliset toimenpiteet voimaan viimeistään 17.6.2014. Koska Italian tasavalta ei ole saattanut voimaan edellä mainitun direktiivin täytäntöönpanon edellyttämiä lakeja, asetuksia ja hallinnollisia määräyksiä eikä ole ilmoittanut niistä komissiolle, komissio on päättänyt saattaa asian unionin tuomioistuimen käsiteltäväksi.
      
         (1)  EUVL 2012, L 327, s. 24.